朋友約出尖沙咀食飯，提議去山林道，無咩所謂，朋友話食咩就食咩，最尾選了尚上下夏，食養生雞煲。有幾款沒見過的湯底，芝士湯、藥膳湯、美顏牛奶湯，我地選了養生藥膳，補一補，唔會有好苦的藥材味，甜甜好味。有得選擇淨雞腿、淨雞胸的，幾有諗頭，因我超愛食雞胸。手打三色滑抵D，可以食到3款滑，我自己鍾意瑤柱墨魚滑，爽口彈牙。全牛拼盤用英式點心碟上菜好有特色，好靚噢！材料好新鮮，不過太大份，兩個人竟然食唔哂，之後送左韓國果醋，真係work喎，即時消到濟，走左先醒起唔記得問邊度有得買呢隻果醋呢。哈哈。